CELEX: 62014CN0292
Language: bg
Date: 2014-06-13 00:00:00
Title: Дело C-292/14: Преюдициално запитване от Symvoulio tis Epikrateias (Гърция), постъпило на 13 юни 2014 г.  — Република Гърция/Stefanos Stroumpoulis и други

25.8.2014   
            
            
               BG
            
            
               Официален вестник на Европейския съюз
            
            
               C 282/24
            
         Преюдициално запитване от Symvoulio tis Epikrateias (Гърция), постъпило на 13 юни 2014 г. — Република Гърция/Stefanos Stroumpoulis и други
   (Дело C-292/14)
   2014/C 282/30
   Език на производството: гръцки
   
      Запитваща юрисдикция
   
   Symvoulio tis Epikrateias
   
      Страни в главното производство
   
   
      Жалбоподател: Република Гърция
   
      Ответници: Stefanos Stroumpoulis, Nicolaos Koumpanos, Panagiotis Renieris, Charalampos Renieris, Ioannis Zacharias, Dimitrios Lazarou и Apostolos Chatzisotiriou
   
      Преюдициални въпроси
   
   
               1)
            
            
               Трябва ли разпоредбите на Директива 80/987/ЕИО (1) на Съвета да се тълкуват в смисъл, че моряците от държава членка, служили на кораб, плаващ под флага на трета страна, която не е член на Европейския съюз, за вземанията, които имат към корабоплавателното дружество със седалище според устройствения му акт на територията на третата страна и място на стопанска дейност на територията на съответната държава членка, което с оглед на мястото на стопанска дейност е обявено в несъстоятелност от съда и по правото на тази държава членка, следва да се ползват от предоставяната от тази директива закрила с оглед на преследваната от Директивата цел и независимо от факта, че трудовите договори са уредени по законите на третата страна и държавата членка не може да поиска от корабособственика, по отношение на който не се прилага нейната правна уредба, да участва във финансирането на гарантиращата институция?
            
         
               2)
            
            
               Трябва ли за равностойна закрила по смисъла на Директива 80/987/ЕИО на Съвета да се счита предвиденото в член 29 от Закон № 1220/1981 изплащане от Naftiko Apomachiko Tameio [Моряшки осигурителен фонд] (ΝΑΤ) за срок до три месеца на основните заплати и на обезщетенията, установени в действащите колективни споразумения, в полза на гръцки моряци, които служат на кораб, плаващ под гръцки флаг или на чуждестранен плавателен съд, който е сключил споразумение с ΝΑΤ — изплащане, предвидено в посочения член само в случай, че същите моряци са били изоставени в чужбина?
            
         
      (1)  Дирeктива 80/987/EИО на Съвета от 20 октомври 1980 година за сближаване на законодателствата на държавите членки относно закрилата на работниците и служителите в случай на неплатежоспособност на техния работодател (ОВ L 283, стр. 35; Специално издание на български език, 2007 г., глава 5, том 1, стр. 197).